
Predlog odloka o spremembah in dopolnitvah zazidalnega načrta za trgovsko cono Murska Sobota – zahod (stanovanjska gradnja)


	
	 II.  o b r a v n a v a
O B R A Z L O Ž I T E V 


PRAVNA PODLAGA 

S prostorskimi sestavinami dolgoročnega in srednjeročnega plana občine Murska Sobota je predmetno območje opredeljeno kot zazidljivo. V veljavi je prostorski akt Odlok o sprejetju zazidalnega načrta za trgovsko cono Murska Sobota - zahod (Uradni list RS, št. 46/2003). 

Postopek izdelave in sprejemanja predmetnega akta poteka na podlagi Zakona o prostorskem načrtovanju ZPNačrt (Uradni list RS, št. 33/07, 70/08-ZVO-1B, 108/09; 80/10-ZUPUDPP in 43/11-ZKZ-C, 57/12, 57/12 - ZUPUDPP-A, 109/12, 35/13 - Skl.US) in na podlagi Pravilnika o vsebini, obliki in načinu priprave občinskega podrobnega prostorskega načrta (Uradni list RS, št. 99/2007).

RAZLOGI IN CILJI ZA SPREJEM AKTA

Območje celotnega zazidalnega načrta je večinoma že pozidano. V manjšem delu območja, kjer je po veljavnem odloku predvidena gradnja petih individualnih stanovanjskih hiš, pa so parcele še nepozidane. Nepozidana oz. neizkoriščena je ostala tudi manjša površina za predvidene interne parkirne prostore ter predvidena zunanja prodajna površina. Lastniku parcel in investitorju določbe v veljavnem aktu več ne ustrezajo. Za drugačno postavitev objektov ter drugačno izkoriščenost parcel je potrebno spremeniti prostorski akt. 
Ob uveljavitvi tega novega akta bodo določila trenutno veljavnega odloka v delu, ki se bo na novo urejal, preklicana. 

OCENA STANJA

Območje sprememb in dopolnitev zazidalnega načrta leži na skrajnem zahodu katastrske občine Murska Sobota ob naselju Černelavci, južno od Šercerjevega naselja in zahodno od trgovskega centra Maximus.

Območje obsega zemljišča s parcelnimi številkami 4145/1, 4145/2, 4145/3, 4145/4, 4145/5, 4145/6 in 4134/11 vse v k.o. Murska Sobota in meri 7.898,70 m².

Zemljišče je stavbno, vendar nepozidano in je v naravi travnik. V neposredni bližini je obstoječa komunalna infrastruktura in zagotovljeni dostopi na javne poti. 
FINANČNE IN DRUGE POSLEDICE

Izdelavo spremembe zazidalnega načrta ter potrebne strokovne podlage financira investitor. 

PRIPRAVLJAVEC, NAROČNIK TER IZDELOVALEC PROSTORSKEGA AKTA

Pripravljavec prostorskega akta je Mestna občina Murska Sobota.

Pobudo za izdelavo novega prostorskega akta je podal investitor oz. pobudnik DOBEL investicije d.o.o., Bakovska ulica 31, Murska Sobota.
Za potrebe izdelave osnutka akta za umestitev stanovanjske gradnje je izdelana idejna zasnova pri podjetju Arh42 d.o.o. iz Murske Sobote. Predlog prostorskega akta je izdelal ZEU-DNI d.o.o., Ulica Staneta Rozmana 5, Murska Sobota. 

POSTOPEK IZDELAVE PROSTORSKEGA AKTA

V tabeli so navedena že izvedena dejanja in še potrebne nadaljnje aktivnosti:

	14.9.2012
	Pobuda investitorja z idejno zasnovo 

	 12.10.2012
	Župan sprejel Sklep o pričetku

	13.12.2012
	Objava Sklepa o pričetku, Uradni list RS, št. 95/2012

	14.12.2012
	Sklep o pričetku objavljen na občinskem spletu

	›
	Priprava osnutka akta 

	7.1.2013
	Vloga za izdajo in pridobitev smernic NUP v roku 30 dni in vloga na MKO za izdajo odločbe glede izdelave CPVO

	25.1.2013
	Odločba MKO – št. 35409-4/2013/3,  da CPVO ni treba izvesti

	1.2.2013
	MOMS izda svoje smernice k aktu

	25.2.2013
	Usklajevalni sestanek investitor in MOMS

	›
	Priprava dopolnjenega osnutka spr. ZN in usklajevanje s posameznimi nosilci urejanja prostora 

	›
	ZEU-DNI d.o.o. posreduje vse zbrane smernice

	5.8.2013
	Župan sprejel Sklep z javnim naznanilom glede javne razgrnitve in javne obravnave

	20.8.2013
	Sklep o javni razgrnitvi objavljen na občinskem spletu in na oglasni deski MOMS

	23.8.2013
	Sklep o javni razgrnitvi objavljen v Uradnem listu RS, št. 69/2013

	27.8.– 26.9.
	Javna razgrnitev na sedežu MČ in uprave MOMS  -  najmanj 30 dni

	11.9.2013
	Javna obravnava –  velika dvorana MOMS ob 17.00 uri

	›
	Priprava stališč do pripomb; dopolnitev in poprava osnutka akta v skladu s pripombami z javne obravnave, 

	6.11.2013
	Odbor za urbanizem in urejanje prostora ter gospodarsko infrastrukturo, pred sejo

	7.11.2013
	I. obravnava osnutka akta na 21. redni seji Mestnega sveta s stališči do pripomb

	2.12.2013
	Javna objava stališč do pripomb na spletni strani občine in na oglasni deski MOMS; ter objava v Soboških novinah – dne  16.12.2014

	jan., feb. 2014
	Pridobitev vseh pozitivnih mnenj na korigiran predlog v roku 30 dni

	
	Odbor za urbanizem in urejanje prostora ter gospodarsko infrastrukturo, pred sejo

	
	II. obravnava predloga predmetnega akta, na seji Mestnega sveta

	
	po sprejetju objava Odloka v Uradnem listu RS in na spletni strani občine


OPIS ZASNOVE

Predmet izdelave sprememb in dopolnitev ZN je glede na pobudo, izdelati nova določila za umestitev stanovanjskih objektov na območje, ki je sicer stavbno in nepozidano. 

Z novim odlokom bo dovoljena gradnja stanovanjskih stavb kot samostojna hiša ali dvojček ali vrstna hiša, etažnosti največ K+P+1. Dopustna bo medetažna zasnova. Kleti se bodo zaradi možnosti nastopa visoke podtalnice lahko izvedle le v vodotesni bazenski izvedbi.

Predvidene so tudi ureditve utrjenih in zelenih površin. Prometni dostop do območja stanovanjskih hiš je predviden s ceste Šercerjevega naselja. Cestna ureditev se lahko spremeni, ko bo zgrajena zahodna obvozna cesta, oz. po dogovoru prometni režim na sami ulici.
V območju je predvidena nova parcelacija. Novi objekti se bodo komunalno navezali na obstoječe infrastrukturne sisteme, ki potekajo v bližini območja in pod pogoji iz smernic posameznih pristojnih služb.
Natančnejšo obrazložitev, ki je v prilogi, je podal tudi izdelovalec prostorskega akta ZEU-DNI d.o.o..

CELOVITA PRESOJA VPLIVOV NA OKOLJE 

Ministrstvo za kmetijstvo in okolje, Direktorat za okolje je izdal odločbo št. št. 35409-4/2013 z dne 18.1.2013 s katero se je ugotovilo, da izdelava celovite presoje vplivov na okolje ni potrebna. 

SMERNICE IN MNENJA K IZDELAVI PROSTORSKEGA AKTA

V postopku izdelave predmetnega prostorskega akta so bile zaprošene tudi smernice vseh pristojnih služb oz. nosilcev urejanja prostora (NUP), kot je bilo določeno v Sklepu o pričetku izdelave tega akta. Vsi so svoje smernice podali in v pripravljenem gradivu so podani pogoji tudi upoštevani. Tako so se v januarju 2014 podale tudi vloge za pridobitev končnih mnenj na predlog akta. Pozitivno mnenje so izdali vsi nosilci urejanja prostora (NUP).

UPOŠTEVANJE SKLEPA MESTNEGA SVETA IZ  I. OBRAVNAVE

Mestni svet je akt obravnaval v I. obravnavi na 21. redni seji 7. novembra 2013. S sklepom so bila sprejeta stališča do pripomb iz javne razgrnitve in javne obravnave ter predlog odloka. 

Dodatno je bil sprejet sledeči sklep:

· »Do druge obravnave se naj prouči gostota pozidave glede na mikrolokacijo celega naselja. Preuči se naj tudi prometna situacija, ki še zmeraj v tem predlogu ohranja slepo ulico na skrajnem jugu novega naselja v smislu odprtja ulice.«

Ker  je bila pripomba podana dan prej tudi na Odboru za urbanizem in urejanje prostora ter gospodarsko infrastrukturo, se je na sami seji že prikazala strokovna analiza glede gostote pozidave na mikrolokaciji celega naselja oz. morfologija pozidave. Ugotavlja se, da se na danem ožjem in širšem prostoru prepleta različni tip stanovanjske in druge gradnje in, da je načrtovana tipologija zazidave ustrezna. K tej obrazložitvi je bila izdelana tudi grafična analiza grajenih struktur.
Prometna ureditev se je ohranila kot je bila predlagana v I. obravnavi tako, da je dostop do novega naselja omogočen skozi Šercerjevo naselje, na južni strani pa je ulica zaprta. Naknadno se lahko uredijo tudi druge prometne ureditve. V času, ko bo zgrajena zahodna obvoznica pa se mora vzpostaviti tudi povezovalna cesta na južni strani območja.

Sicer pa se je odlok dopolnil tudi v smislu manjših popravkov in natančnejših zapisov, nekaj od tega tudi po zahtevah nosilcev urejanja prostora, zato se je vrstni red členov zamaknil.  Zaradi zakonskih sprememb -  Energetski zakon (Uradni list RS, št. 17/14 z dne 7. 3. 2014), se je dopolnil tudi 6. člen, dodala se je točka 10. - določbe, ki govorijo o Energetski učinkovitosti in obnovljivih virov energije.
Pripravili:

Oddelek za infrastrukturo, okolje in prostor ter gospodarske javne službe, Mestna občina Murska Sobota ter izdelovalec akta, ZEU-DNI d.o.o., Ul. Staneta Rozmana 5, Murska Sobota

